Muldersdrift-misdaad eis nog ŉ lewe | Maroela Media
Muldersdrift-misdaad eis nog ŉ lewe
Nog ŉ Muldersdrift-inwoner het Saterdag sy lewe verloor in die toenemende misdaad in die gebied.
ŉ 55-jarige man is Saterdagaand buite sy huis doodgeskiet. Volgens ŉ polisiebeampte wat op die toneel was, het die man en sy buurman glo ondersoek ingestel nadat die buurman se honde aanhoudend geblaf het. Hulle het op ŉ onbekende aantal mans afgekom, waarna die inwoner doodgeskiet is. Niks is tydens die voorval gesteel nie.
“Kort ná die voorval was daar weer ŉ huisroof in die omgewing, en ons vermoed dis dieselfde bende. ŉ Polisiehelikopter en die polisie se honde-eenheid is na die toneel gestuur,” het die beampte aan Maroela Media gesê.
Ao. Solomon Sibiya, die polisiewoordvoerder wat tydens die voorval aan diens was, kon nie teen Maandag bereik word om die slagoffer se naam bekend te maak nie.
Buiten dié voorval het minstens nege slagoffers die afgelope tyd onder ernstige geweld in die omgewing deurgeloop.
Nog ŉ Muldersdrift-inwoner doodgeskiet
‘Muldersdrift’-bende in die hof
Rowers ontvoer Muldersdrift-man
Krugersdorp-skoolmeisie sterf tydens rooftog
geweld misdaad muldersdrift
Bekende se pa sterf ná huisroof
stadig maar seker is hulle besig om ons blanke bevolking uit te roei en hulle kom weg met moord draai die storie om dan sien jy hoe vinnig weet die hele wereld daarvan dan kan hulle vinnig optree.